alexandrainst/scandi-wiki huggingface dataset:
Thomas Jefferson

Thomas Jefferson () var ein amerikansk statsmann og den tredje presidenten i USA (1801-1809). Jefferson var hovudforfattaren til den amerikanske sjølvstendeerklæringa og ein av dei mest innflytelsesrike av grunnlovsfedrene i USA, som ein sterk pådrivar for ei republikansk amerikansk nasjon.

Thomas Jefferson var med på å skipe, og var leiar av, Det demokratisk republikanske partiet i USA, som var dominerande i amerikansk politikk i 25 år og forløparen til Det demokratiske partiet. Han stilte til presidentvalet i USA i 1796, som motkandidat til dåverande visepresident John Adams (føderalist). Han tapte valet, men vart utnemnd til visepresident. I 1800 stilte han til val mot Adams nok ein gong, og vann. Dette vert rekna for det første demokratiske valet der makta vart overført frå eit parti til eit anna.

Thomas Jeffersen døydde på same dag som forgjengaren sin, John Adams.

Nokre hendingar i tida som president 
 Louisiana-kjøpet (1803)
 Ohio vart ein del av Sambandsstatane i 1803
 Opprettinga av Orleans Territoriet i 1804
 Marbury mot Madison (1803)
 Landlova av 1804 i USA
 Det 12. tillegget i til grunnlova i USA vart sett i kraft (1804)
 Lewis og Clark-ekspedisjonen (1804-1806)
 Oppretting av Louisiana Territoriet (seinare døypt om til Missouri Territoriet) i 1805 
 Splitting i det demokratisk-republikanske partiet i USA
 Embargolova av 1807 i USA, eit forsøk på å tvinga fram respekt for USA si nøytralitet ved å gjera slutt på handelen med dei stridande i Napoleonskrigane
 Utomlands slavehandel vart avskaffa i 1808

Jefferson, T
Jefferson, T
Folk frå Virginia
George Washington

George Washington () var den fyrste presidenten i USA. Han sat som president frå 1789 til 1797. I tillegg til rolla som politikar var Washington også plantasjeeigar og militærleiar.

Oppkalla etter George Washington 
Hovudstaden i USA, Washington, DC, er oppkalla etter han. District of Columbia vart oppretta gjennom eit vedtak i kongressen i 1790. Washington var mykje med på opprettinga, irekna plassering av det kvite huset. Washington-monumentet er eit av dei mest kjende landemerka i byen og vart bygd til ære for han. Universitetet George Washington University vart oppkalla etter han. Det økonomiske grunnlaget for universitetet var mellom anna aksjar som George Washington hadde gjeve for å oppretta eit nasjonalt universitet i byen.

Delstaten Washington ligg nord i USA på Stillehavskysten. Han er den einaste delstaten som er oppkalla etter ein president.

Washington valde West Point i New York til stad for militærakademiet i USA. Marinen i USA har oppkalla tre skip etter president Washington.

Andre døme inkluderer George Washington Bridge, som går mellom New York City og New Jersey.

USA-amerikanske presidentar
USA-amerikanske politikarar
USA-amerikanske offiserar
Folk frå Virginia
Ebsteins anomali

Ebsteins anomali er ein medfødd hjartefeil der trikuspidalklaffen er ufullstendig utvikla. Funksjonelt tyder dette at høgre framkammer er forstørra, mens høgre hjartekammer er mindre enn normalt. Defekten finst i alle gradar frå bagatellmessig til ikkje foreinleg med liv. Han forekommer i frå 0,03 til 0,6 % av alle medfødde hjartefeil.

Anatomi 
Under utveklinga av hjarte blir segla i trikuspidalklaffen danna frå veggane i høgre hjartekammer. Det inste cellelaget i veggane losnar og blir til klaffeseila. I Ebsteins anomali er denne losninga meir eller mindre ufullstendig. Som regel er ikkje alle seila råka like mykje, og dei er meir fri mot hjartespissen enn opp mot det eigentlege klaffefestet.

Ein får då ein situasjon kor høgre framkammer blir forstørra, mens hjartekammeret kan bli for lite til å pumpa eit stort nok minuttvolum. Det kan ofte vera ei opning mellom framkammera, anten ein atrieseptumdefekt eller eit ope foramen ovale. Dersom høgre hjarte ikkje klarer å ta unna blodmengda, vil ein del av blodet renne over på venstresida. Det vil då gå for lite blod til lungene, og tilblandinga av uoksygenert blod i systemkretsløpet vil gje eit blått (cyanotisk) barn. 

Klaffen kan òg bli lekk (insuffisient) eller for trong (stenotisk). I dei mest alvorlege tilfella sperrer den unormale klaffen for utløpet frå hjartekammeret.

Arytmiar 
Rundt 50 % av desse pasientane har problem med hjarterytmen. Det vanlegaste problemet er ventrikulær tachyarytmi (for rask puls, med utspring i hjartekammeret). Dei kanòg ha medfødd Wolff-Parkinson-White syndrom.

Diagnostikk 
Ein riktig diagnose kan som regel settast med ekkokardiografi og elektrokardiogram (EKG).

Behandling 
Kirurgisk korreksjon av klaffen er mogeleg hos nokon. Ein kan òg sette inn ein kunstig hjarteklaff når hjartet er stort nok. I land kor tilfanget av donorhhjarte er stor er hjartetransplantasjon eit tilbod.

Kjelder 
 Gersony WM, Rosenbaum MS: Congenital heart disease in the adult. New York, 2002.
 Tysk wikipedia

Medfødde hjartefeil
Pekka Aikio

Pekka Aikio () var president i det finske sametinget (den offisielle tittelen er Saamelaiskäräjien puheenjohtaja, «ordstyrar for sametinget»), i dei tre fireårsperiodane 1996–2008. I 1996 fekk det finske sametinget den konstitusjonen det har i dag. Den viktigaste saka for Aikio fram til den siste valkampen var retten til land og vatn for samane.

Aikio er son av ein reindriftssame og har studert biologi.

Samiske politikarar
Sametingspresidentar
Finske sametingsrepresentantar
Samira Munir

Samira Munir () var ein norsk-pakistansk politikar (H), fødd i Pakistan. 

Munir var bystyrerepresentant i Oslo. Ho døydde då ho blei påkjøyrd av toget mellom Rosenholm og Kolbotn stasjon 11. november 2005. 

Samira Munir uttalte seg fleire gonger om integreringa av innvandrarar i Noreg og kvinneundertrykking i islamske miljø. Ho hadde fleire kontroversielle syn, mellom anna gjekk ho inn for å forby muslimske skaut i skulen. På grunn av dette fekk ho fleire trugsmål på livet, og blei innkalla til samtalar med den pakistanske ambassadøren i Noreg.

Munir døydde i Follo i 2005.

Bakgrunnsstoff 
 «Samira Munir døde fredag» – Aftenposten

Kjelder 
 Bokmål- og riksmålswikipediaen

Høgrepolitikarar i Oslo
Nordmenn av pakistansk opphav
Sievert

Sjå òg namnet Sivert

Sievert er ei avleidd SI-eining for måling av ekvivalentdose av ioniserande stråling. Symbolet for sievert er Sv. Eininga har fått namn etter den svenske fysikaren Rolf Sievert.

SI-avleia einingar
Måleiningar for stråledose
Helsepåverknad frå stråling
Radioaktivitet
Radiobiologi
Don Juan Dracula

Don Juan Dracula er ei norsk popgruppe frå Tønsberg. Medlemmene er Henrik Lysell (gitar og vokal), Ola Eriksen (bass), Henning Krane (synth) og Thomas Lute (trommer).

Diskografi

Singel/EP 
 Black balloons (2000)
 Perfect girl EP (2002)
 Happy Boy EP (2003)
 Take Me Home EP (2005)

Album 
 A nrk documentary (2000)
 Young Debutants II (2005)

Bakgrunnsstoff 
 www.donjuandracula.com - Nettstaden til Don Juan Dracula

Norske musikkgrupper
Auga

Auga er eit organ hjå dyr og menneske som fangar opp lys, og sender signal om dette til hjernen gjennom synsnervene. Auga hjå menneske er sett saman av m.a. netthinna (retina), iris/regnbogehinna, hornhinna, linsa og pupillen. Sjølve auga blir kalla augeeplet (lat. bulbus oculi). Augeeplet, og spesielt hornhinna, er verna av tårer, som er ei blanding av saltvatn, enzym og antistoff. Auga er omgjeve av augnebryn, augelokk og augevippar.

Netthinne 

Netthinna ligg som eit bakteppe innvendig i auga. Ho inneheld tre typar lysfølsame celler som tek imot informasjon om lys via dei ulike fotopigmenta deira, såvel som ganglieceller. Dei aller fleste av gangliecellene, ca. 98% hjå menneske, har med syn å gjere og kommuniserer med tappane, stavane og kvarandre for å sende nervesignal ut av auga gjennom synsnerven til hjernen.

Synssansen
Dei to typane lysfølsame cellene som fangar lys som gjev synsinntrykk, er forma som tappar og stavar. Tappane gjev fargesyn og skarpt syn, og dei krev høgt lysnivå for å fungere. Stavane gjev svart-kvitt-syn og syn i mørke.

Skarpsynet i netthinna er lokalisert til den gule flekken (macula lutea), der tappane ligg særleg tett.

Den blinde flekken er punktet der synsnervar forlèt netthinna for å levere signal til hjernen. Buntar av dei lange, tynne utløpar-delane (axon eller akson) til ganglieceller, vel ein million av dei i eit normalt menneskeauga, blir til synsnerven (nervus opticus). Då det her ikkje finst tappar eller stavar, heiter dette punktet den blinde flekken. 

Det er linsa som sørgjer for at biletet som menneske og mange andre dyr ser, vert fokusert for å treffe korrekt på netthinna, ikkje like framføre eller like bak. Biletet som formar seg på netthinna, er eigentleg oppned, lik bileta i ein lysbileteframsynar. 

Døgnrytmen
Av dei mange millionar gangliecellene i netthinna, er 1-2% lysfølsame ved fotopigmentet melanopsin. Desse har ikkje noko med syn å gjere. Signala deira forlèt synsnerven og kjem fram til SCN (suprachiasmatic nuclei) i hjernen sjølv hjå mange blinde. Denne lysinformasjonen, som går gjennom den retino-hypothalamisk stien (RHT, for retinohypothalamic tract), 
regulerer den biologiske klokka, døgnrytmen.

I tillegg til effekten på døgnrytmen, har dei lysfølsame gangliecellene to andre oppgåver:
 regulering av pupillestorleiken, og
 stans av produksjonen i epifysen av hormonet melatonin og akutt forvising av melatonin frå blodet ved sterkt lys.

Enkle «augo» 

Mange dyr kan skilje mellom lys og mørke utan å kunne sjå former eller rørsler eller eingong sanse kva for retning lyset kjem frå. Sjølv hjå eincella organismar, til dømes euglena, er ein flekk med lysfølsame protein vanleg. Også meir avanserte dyr, som til dømes nokre av sniglane, kan berre sanse lys/ikkje lys i omgjevnaden. Slike «augo» kan synkronisere døgnrytmen dagleg, gje informasjon om årstider (då lengda på lyse og mørke periodar endrar seg frå dag til dag) og tillate dyret å søkje til eller gøyme seg for lys.

Sjå òg
Fasettauge

Referansar

Fleire bilete

Bakgrunnsstoff 

 
Syn
2100

2100 er eit normalår i den gregorianske kalenderen og eit skotår i den julianske. Dei to kalendrane vil dermed forskyva seg éin dag meir i høvet til kvarandre, slik at skilnaden på 13 dagar mellom datoar aukar til 14 dagar.

Kjelder
Denne artikkelen bygger på «2100» frå ,  den 19. november 2013.  
 

 
Artiklar utan brødtekst
Estér

Ester (hebr. אֶסְתֵּר [’estēr]) var ei foreldrelaus jødisk jente som voks opp hjå slektningen sin, Mordekhai, i Susa. Ho blei teken til dronning av persarkongen Ahasverus og brukte stillinga si til å redda jødane i Persia frå forfølgingar. Dette blir feira i den jødiske festivalen purím. Historia til Ester er skildra i Esters bok i Bibelen.

Kjelder 
 Tilsvarande artikkel på engelsk Wikipedia

Jødar
Personar i Den hebraiske bibelen
Kvinner i Bibelen
Curlyhest

Curlyhest (eng. Curly Horse) er ein amerikansk hesterase med kort, krøllete pels som viktigaste kjenneteikn. Den særskilde pelsen gjer han mindre allergiframkallande enn andre hestar.

Krøllene er forårsaka av eit dominant gen, og er særleg tydelege om vinteren, når pelsen er lang og kan minna om saueull. Curlyhestane mister vinterpelsen om sommaren og får kortare hår som ikkje alltid krøller seg. Manen, luggen og håret i øyrene vil derimot krølla seg året rundt.

Hestetypen oppstod truleg av seg sjølv gjennom ein mutasjon. Amerikanske gardseigarar oppdaga ville hestar med slikt krøllete hår, og tok til å avla på dei. I 1971 blei American Bashkir Curly Registry grunnlagd for å verna om typen og hindra at for mange av hestane blei slakta. Rasen er no delvis standardisert, men finst i mange ulike storleikar og fargar.

Kjelder 
 http://www.curlyhorses.org/standard.html 
 http://www.curlyhorse.ca/PageCCCurlyOrigin.html

Bakgrunnsstoff 

Hesterasar
USA-amerikanske husdyr
Andrew Jackson

Andrew Jackson () var ein politikar i USA som var president i USA frå 1829 til 1837. Han var den sjuande i presidentrekkja.

Jackson sat som president i to valperiodar, frå 4. mars 1829 til 4. mars 1837. Jackson er i ettertid rekna som ein av dei mest viktige presidentane. Arkansas og Michigan vart tekne opp som delstatar i Jackson si tid som president.

Tidlege år 
Andrew Jackson vart fødd i Waxhaw i Nord Carolina. Han fekk berre lite utdanning. Under Den amerikanske frigjeringskrigen vart han berre 13 år gamal med i den amerikanske motstandshæren som kurér. Han vart teken til fange av britane i løpet av krigen. Til no er han den einaste presidenten i USA som har vore krigsfange i løpet av livet. Han mista òg heile familien sin i løpet av krigen. Etter desse hendingane fekk Jackson eit hat til britane. Jackson flytta til Tennessee i 1800, og slo seg opp som advokat. Han gjorde òg tenest som offiser i den amerikansk-britiske krigen i åra frå 1812 til 1815. Han vart seinare vald som som representant til begge kammera i kongressen. I 1824 måtte Jackson gje tapt i presidentvalet mot John Quincy Adams, men han vann en solid siger i 1828. Han vart den fyrste presidenten frå Demokratane.

Bakgrunnsstoff 

USA-amerikanske presidentar
USA-amerikanske politikarar
Folk frå Nord-Carolina
Døde av ødem
Hastings

Hastings er ein by i East Sussex, søraust i England. Han har rundt 90 000 innbyggjarar (2007). Hastings er kjend som ein badeby og slaget ved Hastings i 1066, då Wilhelm Erobraren og normannarane tok over styret av England. Slaget stod eigentleg ved byen Battle i nærleiken. Hasting var ein av Cinque Ports, fem viktige hamnar i mellomalderen, men blei seinare mindre viktig etter. Hovudindustrien har sidan den tid og fram til no vore fiske.

Historie 

Wilhelm Erobraren brukte byen som base då han steig i land i England. Då slaget ved Hastings var vunne bydge han ei borg her som ein kan sjå på Bayeuxteppet. Den noverande borga i Hastings er truleg bygd på den opphavlege grunnmuren.

I mellomalderen blei Hastings kalla den viktigaste av Cinque Ports, dei fem hamnebyane. 

På 1200-talet blei store delar av byen teken av sjøen. Han blei overfalt og brunnen av franskmenn i 1339 og 1377, og gjekk deretter inn i ei nedgangstid. Det at Hastings mangla ei naturleg hamn gjorde ikkje stoda betre. Det blei lagt mange planar om å byggja ei hamn for byen, og i 1897 byrja ein eit prosjekt der ein stor «hamnearm» blei laga i sement. Pengemangel førte til at prosjektet aldri blei fullført, og under andre verdskrigen blei store delar av byggverket sprengd for å hindra tyske styrkar i å bruka det til å invadera England.

Utviklinga av det engelske jarnbanenettet og badeturisme gjorde likevel at byen voks på 1800-talet.

Kjende folk frå Hastings 
 Catherine Cookson, forfattar
 Alistair Crowley, okkultist
 Pierre Teilhard de Chardin, filosof og teolog
 William Hale White, forfattar, også kjend som Mark Rutherford
 Desmond Llewelyn, skodespelar
 Spike Milligan, komikar
 Eugénie de Montijo, fransk keisarinne
 Winifred Wagner, leiar av festivalen i Bayreuth
 Arthur Wellesley, hertug av Wellington

Kjelder 
 Tilsvarande artikkel på engelsk Wikipedia

Bakgrunnsstoff 

Byar i East Sussex
Distrikt i Søraust-England
Horst Köhler

Horst Köhler () er ein tysk konservativ politikar og økonom. Han var president i Tyskland, etter å ha vorte vald den 23. mai 2004 fram til 31. mai 2010. Før han vart vald hadde han gjort karriere både innan politikk, privat næringsliv og som embetsmann. Han var inntil nyleg sjef for Det internasjonale pengefondet (IMF).

Han vart fødd i Skierbieszów i det noverande Polen av foreldre som hadde vorte deporterte frå Glückstal i Bessarabia i 1940. Deportasjonen kom som fylgje av Molotov-Ribbentrop-pakta mellom Sovjetunionen og Nazi-Tyskland. Familien flykta seinare til Markleeberg-Zöbigker nær Leipzig, og i 1953 flykta dei til Ludwigsburg i Baden-Württemberg.

Köhler tok sin Abitur i 1963, og avtente deretter verneplikta og forplikta seg til to år ved pansergrenaderane i Ellwangen. Han drog bort frå hæren som løytnant av hærreserven. Deretter studerte han økonomi og statsvitskap ved Universitetet i Tübingen, der han tok doktorgrad og var vitskapleg forskingsassistent ved Institut für angewandte Wirtschaftsforschung (institutt for føretaksforsking) frå 1969 til 1976. Etter utdanninga arbeidde han i det tyske næringsdepartementet. I 1981 vart han medlem av partiet CDU, og same år skifta han over til finansdepartementet.

Frå 1990 til 1993 var Köhler statssekretær i det tyske finansdepartementet. Han var ansvarleg for finansielle og økonomiske samband med utlandet, og var dermed forhandlar i samband med inngåinga av Maastrichtavtalen. I tillegg arbeidde han med å førebu G7-møter for Helmut Kohl. Han var deretter formann for foreininga av tyske sparebankar, Deutscher Sparkassen- und Giroverband. I 1998 vart han president for den europeiske banken for gjenoppbygging og utvikling. I 2000 vart han utnemnd til direktør for Det internasjonale pengefondet, og formann for den utøvande komitéen innan pengefondet. Han hadde desse verva til han trekte seg den 4. mars 2004, etter at han var vorten nominert som CDU og FDP sin kandidat til det tyske presidentvervet. Han vart vald av Forbundsforsamlinga med 604 av 1205 røyster over den sosialdemokratiske motkandidaten Gesine Schwan den 23. mai 2004, og vart innsett som president den 1. juli.

Köhler er gift med Eva Luise Köhler, fødd Bohnet, som er tysklærar og tidlegare aktiv i lokalpolitikk for SPD. Saman har dei to barn, Ulrike (fødd 1972) og Jochen Köhler (fødd 1977). Hausten 2003 vart Horst Köhler utnemnd til æresprofessor ved Universitetet i Tübingen.

Som president residerte Köhler på slottet Bellevue i Tiergarten i Berlin.

Köhler vart i 2007 tildelt storkrossen av St. Olavs orden.

Bakgrunnsstoff 
 Offisiell side for presidenten
 Biografisk informasjon (IMF)
 Horst Köhler sin tale i Berlin etter at han vart vald (MP3)  tekst
 CDU si offisielle side om Köhler 

Köhler, Horst
Köhler, Horst
Köhler, Horst
Presidentar i USA

Presidentar i USA er eit oversyn over presidentar i USA sidan den amerikanske grunnlova vart verksam i 1789.

Liste 
Lista viser regjeringstida, partiet og visepresidentane til presidentane. Fargane symboliserer partiet dei høyrde til. Nummereringa viser kva for eit nummer i rekkja dei var som presidentar, og vert ikkje gjort forskjell på om dei sat ein eller to periodar. Unnataket er Grover Cleveland, som sat i to periodar, men ikkje på rad. Han blir difor rekna som USA sin 22. og 24. president. 

Fram til det 20. grunnlovstillegget vart vedteke 23. januar 1933 gjekk den nye presidenten inn i stillinga 4. mars. Etter dette tillegget vart datoen sett til 20. januar, og den første presidenten som vart teken i eid på denne datoen var Franklin D. Roosevelt då han byrja sin andre termin som president i 1937. 

<onlyinclude>

Kjelder

Sjå også 
 Visepresident i USA

Bakgrunnsstoff

 Whitehouse.gov: The Presidents

 
USA-amerikanske politikarar
Utvalde artiklar 2011
Lenkje

Ei lenkje, lenke, lekke eller lekkje (av norrønt hlekkir) er eit band sett saman av ringar eller liknande som sit fast i kvarandre. Dei fleste lenkjer er av metall, er svært sterke, og kan bli brukte som symbol på fangenskap og slaveri. Lenkjer er nokså like kjeder, men er gjerne tyngre og sterkare. 

«Lenkje» kan i overført tyding òg visa til ein hypertekstpeikar, etter mønster av engelsk link, same ordet som lenk på norsk.

Lenkjer i kulturen
I norrøn gudetru trong æsene ei lenkje sterk nok til å binda Fenresulven. Dei laga Gleipne av ting ein ikkje lenger kan finna, som kvinneskjegg, fuglespytt og fiskeande.

Sjå òg
Julelenke
Kjetting

Kjelder

Ting av metall
Ord frå norrønt

no:Kjetting
sv:Kedja
bg:Верига
de:Kette
et:Kett
el:Αλυσίδα
en:Chain
es:Cadena (objeto)
eo:Ĉeno
he:שרשרת
lt:Grandinė
ja:鎖
pl:Łańcuch
pt:Corrente metálica
fi:Ketju
Det franske flagget

Det franske flagget, kjend som Trikoloren, er eit nasjonalflagg med tre like breie loddrette striper i blått, kvitt og raudt. Tilhøvet mellom høgda og lengda er 2:3. Det knyter seg sterke kjensler til flagget, som først blei brukt under den franske revolusjonen, og har inspirert ei rekkje andre nasjonalflagg. Lolz.

Historie 
Flagget er teikna av den franske målaren Jacques-Louis David (1748-1825) på vegner av Nasjonalkonventet (La Convention), den regjerande lovgjevande folkeforsamlinga under den franske revolusjonen (22. september 1792 – 26. oktober 1795), og har vore det offisielle nasjonalflagget sidan 1794, for krigsmakta sidan 1812, med unnatak for to periodar då Frankrike gjekk attende til kongedøme (den såkalla restaurasjonen, det vil seie restaurasjonen av monarkiet) i åra 1814 – 1815 og 1815 – 1830. 

Fargane i flagget skal ha teke utgangspunkt i ein rosett som blei laga i juli 1789 under den franske revolusjonen då Marquis de Lafayette kombinerte dei raude og blå fargane til Paris med det einsfarga kvite flagget til kongen av Frankrike. Fargane kan òg ha blitt inspirerte av det amerikanske eller det nederlandske flagget. Flagget vart nasjonalflagg den 15. februar 1794 (27 pluviôse an. II i revolusjonskalenderen)

Då monarkiet blei gjenninført i 1815 etter nedkjempinga av Napoleon gjekk den nye kongen òg tilbake til det gamle kvite flagget med ei fransk lilje. Men etter at Charles X abdiserte i 1830 nekta nasjonalforsamlinga å godta ein konge som insisterte på dette flagget, og trikoloren blei gjeninnført.

Namn 
På fransk er flagget kjend som le drapeau tricolore (det trefarga flagget), le drapeau bleu-blanc-rouge (det blå-kvit-raude flagget'), le drapeau de la France (det franske flagget), le tricolore (trikoloren) og på folkemunna les couleurs (fargane).

Flagget i kulturen 
Det franske flagget var utgangspunktet for ein filmtrilogi av Krzysztof Kieślowski kalla Trois couleurs. Kvar av filmane tok utgangspunkt i ein av fargane i det franske flagget og ein av verdiane i det franske revolusjonsslagordet liberté, égalité, fraternité.

Kjelder 

Denne artikkelen bygger på «Flag of France» frå ,  den 16. november 2005.  
 

Denne artikkelen bygger på «Louis-Philippe_of_France» frå ,  den 16. november 2005.

Bakgrunnsstoff

Frankrike
Franske
Franske
Georgij Kert

Georgij Martynovitsj Kert () var ein sovjetisk seinare russisk språkforskar som framfor alt har arbeidd med kildinsamisk.

I tillegg til ein deskriptiv grammatikk over kildinsamisk frå 1971 samt to tekstsamlingar frå 1961 og 1988 (i lag med V.Z. Panfilov og P.M. Zajkov) har han også arbeidd med namnespørsmål. Kert har arbeidd ved instituttet for språk, litteratur og historie ved den karelske filialen av det Russiske Vitskapsakademiet i Petrozavodsk.

Viktige arbeidd 
 1961. Obrastsy saamskoj retsji. Moskva
 1971. Saamski jazyk (kildinskij dialekt). Leningrad
 1975. Dmitri Vladimirowitsj Bubrih 1890–1949. Leningrad
 1985. Slovar saamsko-russkij i russko-saamskij. Leningrad
 1988. Obrastsy saamskoj retsji. Moskva [Red i lag med V.S. Panfilov og P.M. Zajkov]
 2009. Saamskaja toponimnaja leksika. Petrozavodsk

Bakgrunnsstoff 
 Leif Rantala. 2005. "Saami studies: Russia/USSR." I: The Saami: a cultural encyclopaedia, red av Ulla-Maija Kulonen, Irja Seurujärvi-Kari og Risto Pulkkinen. Helsinki: SKS. 363–365. Elektronisk versjon
 

Nettstader
 Керт Георгий Мартынович (Kort biographi og bibliografi på russisk)
 Умер Георгий Керт… (Nekrolog på russisk)
 Ушёл языковед Георгий Мартынович Керт (Nekrolog på russisk)

Kildinsamisk språk
Samisk språkforsking
Sovjetiske språkforskarar
Russiske språkforskarar
Kjartanistan

Kjartanistan er ein fiktiv stat (republikk) utan grenser, skapt som eit kunstnerisk prosjekt av den norsk-svenske kunstnaren Kjartan Slettemark. Kjartanistan har eigne pass.

Bakgrunnsstoff 
 Ambassade for Kjartanistan  
 Kjaranistan  ved Borealis 2007

Norsk kunst
Oppdikta land
Kjartan Slettemark